Lav et referat af nedenstående tekst:

Tekst:
Banderne er sat op, bolden ruller og to gange fire mand har indtaget banen i Løgstør Hallen denne weekend. Årets U-9-finale til Himmerland Forsikring Cup bliver sat i gang. Finalen står mellem Farsø Ullits IK og GUG. Inden kampen årets vigtigste kamp er der ingen tvivl om taktikken i Farsø Ullits-lejren. - Vi skal ikke fjolle og sådan noget, fortæller Alexander Bertelsen, der er en af spillerne fra Farsø Ullits. - Alle spillere glæder sig nok, og jeg er også spændt, fortæller Mikel Hagsten Larsen, der også tørner ud for Farsø Ullits. Holdets cheftræner, Rudi Møller, har dog lidt andre taktiske dessiner, han også gerne vil have inkorperet i spillet inden eftermiddagens afgørende finale. - Spillerne er forberedt, de kender deres opgaver offensivt og defensivt, og og så handler det jo egentlig bare om, at de går ud og viser noget spilleglæde. Det er det vigtigste, så kommer udvikling derefter, fortæller Rudi Møller. Og det er lidt af en bedrift, at drengene fra Farsø Ullits IK er kommet hele vejen til finalen. Stævnet har nemlig vokseværk og på bare tre år, er antallet af hold steget fra 140 til 250, og over de to weekender deltager cirka 1.600 spillere i turneringerne. - Tidligere havde vi én weekend heroppe i Løgstør Hallerne. Nu har vi to weekender, og vi har været nødt til at tage Ranum Hallen i brug, fordi vi ikke kunne være i Løgstør længere, fortæller Tom Cortsen, der er stævneleder ved Himmerland Forsikring Cup. Selvom det kører for selve stævnet, så går det mindre godt i finalen for drengene fra Farsø Ullits. De kommer tidligt bagud 2-0. Med flot samspil får Alexander og Mikkel dog reduceret til 2-1. En scoring, der bliver fejret præcis som Christiano Ronaldo gør det. Hverken mål eller jubelscene nyttede dog. Farsø Ullits IK må nøjes med sølvmedaljer efter et nederlag på 4-1 til GUG. - Jeg har det ikke så godt, men jeg tror ikke, vi kunne gøre mere. Vi gjorde vores bedste, fortæller Alexander Bertelsen, og Mikkel Hagsten Larsen stemmer i. - Selvfølgelig er jeg lidt skuffet, og det er vi allesammen nok, men jeg synes, vi gjorde, hvad vi kunne. Da præmierne blev delt ud, og den værste skuffelse havde lagt sig, var der dog alligevel tilfredshed hos Farsø Ullits-mandskabet med 2. pladsen. - Sølv er fint, fordi vi skal tænke på, at det er et stort cup, vi er til. Så sølv er også godt, fortæller Alexander Bertelsen. Til Himmerland Forsikring Cup deltog hold fra rækkerne U-8 og op til U-14.

Referat:
Himmerland Forsikring Cup i Løgstør har vokseværk. På bare tre år er antallet af hold vokset med over 100 hold.